KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad N.Gorica

### **5293 Volčja Draga** št.: 01401-6000000212

## Z A P I S N I K

**3. redne seje Sveta Krajevne skupnosti Bukovica-Volčja Draga**, **ki je bila**

**v četrtek, 7. 3. 2019 v Kulturnem domu v Bukovici**

#### Prisotni člani Sveta KS: Dušan Nemec, Dragan Zorn, Irena Gregorič, Boštan Čečko, Srečko Špacapan in Denis Plahuta.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Poročilo Komisije za popis terjatev in obveznosti.
2. Letno poročilo.
3. Finančni načrt KS za leto 2019.
4. Potrditev zapisnika 2. redne seje in pregled sklepov.
5. Potrditev zapisnika 1. dopisne (korespondenčne) seje.
6. Pobuda krajanov za postavitev ovir na cesti (ležeči policaji).
7. Pobude in vprašanja članov Sveta KS.

Ad) 1

**Poročilo Komisije za popis terjatev in obveznosti**

Računovodkinja je pripravila zapisnik o terjatvah in obveznostih KS na dan 31. 12. 2018. Terjatve in obveznosti je pregledala Komisija za popis terjatev in obveznosti v sestavi Dragan Zorn, Denis Plahuta in Irena Gregorič. Prav tako se je s terjatvami in obveznostmi seznanil celoten Svet KS.

Tekoče terjatve in obveznosti do naših partnerjev niso sporne in so bile v januarju in februarju servisirane.

Več časa smo se ustavili pri starih terjatvah, ki jih ima KS do Pavčič Patricije in Gregorič Marjana. Terjatve segajo v konec prejšnjega tisočletja. V obeh primerih so bili sproženi sodni postopki, ki so se končali v korist krajevne skupnosti. A žal kljub zmagi na sodišču ni bilo možno izterjati ničesar, saj sta oba dolžnika (Gregorič Marjan in Pavčič Patricija) brez vsakršnega premoženja in brez dohodkov (npr. plača). Preko pooblaščenca, odvetnika Zorn Stojana so bili sproženi vsi pravni postopki za poplačilo dolga, a žal neuspešno.

O zadevi je podal strokovno mnenje tudi pooblaščenec KS, odvetnik Stojan Zorn, ki med drugim pove: »Kljub vsem, z zakonom predvidenih izvršilnih sredstvih, izterjava ni bila mogoča, saj dolžnika nimata nobenega izterljivega premoženja. Zaradi navedenega je sodišče po desetletju izvršilne postopke ustavilo. Ker so terjatve upnika KS do dolžnikov v skladu z Obligacijskim zakonikom zastarale (v konkretnem primeru velja triletni zastaralni rok), novih sodnih postopkov ni več možno sprožiti.«

**Svet KS je po vsem povedanem sprejel SKLEP: Dolg Patricije Pavčič v višini 14.986,33 eur (konto 1200) in v višini 478,35 eur (konto 12091) se odpiše.**

**Prav tako se odpiše dolg Marjana Gregorič v višini 33.109,71 eur (konto 1200) ter v višini 658,20 eur (konto 1750).**

Ad) 2

**Letno poročilo**

Letno poročilo za leto 2018 je v pisni obliki podala Vijolica Zorn, računovodkinja za KS, ki pa se seje ni mogla udeležiti. Predstavila je odhodke in prihodke v letu 2016. Poslovno poročilo je podal tajnik Stanko Šemrl. Svet KS je pregledal poročilo in soglasno sprejel **SKLEP: Letno poročilo za leto 2018 je sprejeto.**

Ad) 3

**Finančni načrt KS za leto 2019**

Predsednik je pripravil osnutek finančnega načrta za leto 2019. Sredstev bo manj kot v lanskem letu, saj bo participativni proračun izvajala občina. Po pregledu načrtovanih prihodkov in odhodkov je Svet KS potrdil predlagani finančni načrt, ki je priloga zapisnika.

Ad) 4

**Potrditev zapisnika 2. redne seje**

Svet KS je pregledal zapisnik 2. redne seje in soglasno sprejel **SKLEP: zapisnik 2. redne seje je sprejet.** Svet se je seznanil tudi z izvrševanjem sklepov.

Ad) 5

**Potrditev zapisnika 1. dopisne seje**

Svet KS je pregledal zapisnik 1. dopisne seje in soglasno sprejel **sklep: Zapisnik je sprejet**.

Ad) 6

**Vloga krajana za postavitev ležečih policajev**

Andrej Štirn je po e-pošti poslal prošnjo za ležeče policaje na cesti, ki vodi od glavne ceste Bukovica – Bilje proti pokopališču (mimo Pregljevih). Dopis je naslovljen na občino, ki je za zadevo tudi pristojna. Če ga še niso poslali na zadevni naslov, naj to storijo.

Svet KS se sicer strinja, da je umirjanje prometa potrebno, vendar ne na način, da bi bilo na razdalji cca. 300 m postavili šest ležečih policajev.

Ad) 7

**Vprašanja in pobude članov Sveta KS ter informacije**

1. Irena Gregorič je povedala o prošnji pevskega zbora Klasje za donacijo za avtobus v Postojno …. Svet KS je naročil Ireni, naj pevski zbor pozove k pisni prošnji, ki jo bo potem Svet obravnaval.

Zapisnik napisal Predsednik Sveta KS

Stanko Šemrl Dušan Nemec